  Майя Бывальцева Удмуртиын «Бадӟым выльдӥськон» ӵектос йылпумъян пала вуэ. Куарусёнэ куиньзэ тупатъям Лулчеберет юртъёсты усьтозы. Со сярысь улосвыл тӧролэн но кивалтэтлэн пресс-службазы ивортэ. 13-тӥ куарусёнэ Алнаш но Грак ёросъёсын коркапыронъёсты пусъёзы Алнаш ёросын Асан Техникумысь Лулчеберет центрез Росси азьмуртэн кичӧлтэм «Лулчеберет» йӧскалык ӵектос улсын тупатъязы. Отын липетсэ выльдӥзы, укноосты вошъязы, пыроназьёсты тупатъязы. Эктон залын борддоръёсты выльдӥзы, учкон залын выжез тупатъязы но буязы, выль пуконъёс пуктӥзы. Туймылысь Лулчеберетъя центрез партилэн «Покчи шаерлэн лулчеберетэз» ӵектосэз улсын тупатъязы. Юртлэсь вылзэ выльдӥзы, пыроназьзэ тупатӥзы, учкон залэ пластик укноос пуктӥзы, сценалэсь вылзэ воштӥзы. Озьы ик партилэн ӵектосэзъя Грак ёросысь Вылӥ Эгра черкогуртысь Лулчеберет юртын ужъёсты быдэстӥзы. Отын юртлэсь пушсэ выльдӥзы, 150 пуконъёсты воштӥзы. Тодэ вайытом, «Лулчеберет» йӧскалык ӵектос улсын 2019-тӥ арын Удмуртиын ньыль кинозалъёс усьтозы.  Тегъёс: Лулчеберет Удмуртия тупатъянужъёс Алнаш Грак  